Babītes novads

Babītes novads bija pašvaldība Vidzemē, rietumos no Rīgas. Novadā iekļauti Babītes un Salas pagasti. Robežojās ar Rīgas un Jūrmalas pilsētām, kā arī Mārupes, Olaines, Jelgavas un Tukuma novadiem. Novada centrs atradās Piņķos.

 Daba 
Novadā atradās četras īpaši aizsargājamās dabas teritorijas – viena no ievērojamākajām ir dabas liegums Babītes ezers – sekls, aizaugošs piejūras lagūnezers ar lielu zivju sugu daudzveidību. Tā ir viena no izcilākajām putnu novērošanas vietām Latvijā. Novada rietumu daļā atrodas daļa no Ķemeru nacionālā parka. Dienvidos atrodas Cenas tīreļa dabas liegums. Daļa purva tiek izmantota kūdras ieguvei, taču šai teritorijai ir izcila nozīme augsto purvu, pārejas purvu un distrofu ezeru aizsardzībā. Viens no nedaudzajiem purviem Latvijā, kurā ir gan austrumu tipa (Betula nana, Chamaedaphne calyculata), gan rietumu (Trichophorum caespitosum) tipa purvu pazīmes. Nozīmīga teritorija arī putnu aizsardzībai, sastopamas 10 Latvijā un Eiropā aizsargājamas putnu sugas. Pie Rīgas robežas ir izveidots Beberbeķu dabas parks - tas izveidots bioloģiski vērtīgu priežu audžu aizsardzībai. Dominē priežu sils un priežu mētrājs, daļu no tiem veido vecas vērtīgas priežu audzes.

 Vēsture 
Kopš 13. gadsimta tagadējais Babītes novads ietilpa Rīgas landfogtejā, vēlāk Rīgas patrimoniālā apgabala Piņķu draudzes novadā (tagadējais Babītes pagasts) un Salas draudzes novadā (tagadējais Salas pagasts). 1925. gadā Piņķu pagastu pārdēvēja par Babītes pagastu.

Pēc Otrā pasaules kara 1945. gadā Babītes pagastā izveidoja Babītes, Mazcenu un Trenču ciema padomes, bet Salas pagastā Salas un Lapmežciema ciema padomes. 1949. gadā abus pagastus likvidēja. 1954. gadā Babītes ciemam pievienoja Trenču ciemu. 1971. gadā Salas ciemam pievienoja daļu Džūkstes ciema teritorijas. 1974. gadā daļu Babītes ciema teritorijas pievienoja Rīgas pilsētai. 1977. gadā Babītes ciemam pievienoja likvidēto Salas ciemu un daļu Kalnciema ciema. 1989. gadā daļu Babītes ciema iekļāva jaunizveidotajā Gātes ciemā.

Latvijas neatkarības atjaunošanas periodā 1990. gadā Babītes un Salas ciemus reorganizēja par pagastiem, bet 2009. gadā abus pagastus apvienoja, izveidojot Babītes novadu. 2021. gadā Babītes novadu pievienoja Mārupes novadam.

 Teritoriālais iedalījums 
Babītes novadā ir divi pagasti: Babītes pagasts ar centru Piņķos un Salas pagasts ar centru Spuņciemā.

 Apdzīvotās vietas 

Šajā uzskatījumā apkopoti Babītes novada ciemi pēc Latvijas Ģeotelpiskās informācijas aģentūras datubāzes, kur iedzīvotāju skaits pārsniedza 100.LĢIA vietvārdu datubāze Babītes novads sastāv no Babītes un Salas pagastiem. Pēc LĢIA datiem Babītes novada teritorijā atradās 32 ciemi.

 Babītes pagastā atrodas 21 ciems.
 Salas pagastā atrodas 11 ciemi.

Babītes pagasta centrs atrodas Piņķos, kas ir arī novada centrs. Babītes pagastā atrodas 21 ciemi, no tiem 3 lielciemi, 5 vidējciemi un 13 mazciemi.
 Ciems  Ciema statuss  Iedzīvotāju skaits (Gads)  Koordinātas  Piezīmes  Babītelielciems1232 (2016) Brīvkalnividējciems226 (2016) Dzilnuciemsvidējciems364 (2016) Lapsasmazciems 237 (2016)  Mežāresvidējciems869 (2016) Piņķilielciems3435 (2016)  Priežciemsvidējciems421 (2016) Sēbruciemsvidējciems367 (2016) Spilvelielciems1041 (2016)  Vīkuļimazciems153 (2016)

Salas pagasta centrs atrodas Spuņciemā. Salas pagastā atrodas 11 ciemi, no tiem 1 lielciems, 2 vidējciemi, 2 mazciemi, 5 skrajciemi un 1 vasarnīcu ciems.
 Ciems  Ciema statuss  Iedzīvotāju skaits (Gads)  Koordinātas  Piezīmes  Gātciemsvidējciems146 (2016)  Spuņciemslielciems560 (2016)  Varkaļiskrajciems101 (2016)

 Iedzīvotāji 
 Etniskais sastāvs 

 Pašvaldība 
Babītes novada pašvaldību veidoja Babītes novada iedzīvotāju ievēlēts pašvaldības lēmējorgāns – Babītes novada pašvaldības dome un tās izveidotās izpildinstitūcijas. Dome tika ievēlēta atbilstoši Republikas pilsētas domes un novada domes vēlēšanu likumam un sastāvēja no 15 deputātiem.

Lai nodrošinātu savu darbību un izstrādātu domes lēmumprojektus, dome no deputātiem ievēlējēja pastāvīgās komitejas:

 finanšu komiteju 5 deputātu sastāvā; 
 sociālo lietu komiteju 5 deputātu sastāvā;     
 izglītības, kultūras un sporta lietu komiteju 5 deputātu sastāvā;
 attīstības komiteju 5 deputātu sastāvā.

 Tautsaimniecība 

Uzņēmumi ar lielāko apgrozījumu 2018. gadā
NPKUzņēmumsApgrozījums, EURpret 2017pret 2016pret 20151Orkla Foods Latvija, Sabiedrība ar ierobežotu atbildību33,917,974.008%14%40%2Mitnija LV, SIA30,931,297.003.31 reizesnav datunav datu3LEAX Baltix, Sabiedrība ar ierobežotu atbildību16,978,427.003%24%25%4Dizaina un poligrāfijas nams (DPN), Sabiedrība ar ierobežotu atbildību11,572,095.001%23% -5%5PK serviss, Sabiedrība ar ierobežotu atbildību9,381,932.0075%73%79%6LINDSTROM, SIA8,726,742.0011%21%35%7LĀČI, Sabiedrība ar ierobežotu atbildību8,314,265.003%12%15%8OSTBY, SIA7,298,945.00 -16%5%2.20 reizes9Anvis, Sabiedrība ar ierobežotu atbildību6,255,083.000%5%11%10ADRIA ORBITA, SIA5,810,822.0055%2.24 reizes95%11TRANSCO BALTICS, SIA5,625,651.001286.75 reizesnav datunav datu12Tibnor, Sabiedrība ar ierobežotu atbildību4,523,330.006%16%14%13GLĀZERI BT, SIA4,341,086.0013%3%7%14PĒRNES L, Sabiedrība ar ierobežotu atbildību4,147,217.0028%0% -1%15ŽOGU FABRIKA, Sabiedrība ar ierobežotu atbildību4,002,067.008%50%2.34 reizes16RIPO fabrika, SIA3,670,547.000%14%19%17Avalon Telecom, Sabiedrība ar ierobežotu atbildību3,640,830.0039%3.70 reizes3.48 reizes18Exupery, SIA3,515,982.002.04 reizes8.60 reizesnav datu19KVINTA A, Sabiedrība ar ierobežotu atbildību3,439,004.0011%24%33%20GODSKE LATVIAN TEXTILE, Ltd, Sabiedrība ar ierobežotu atbildību3,100,390.0022%27%32%

 Izglītība 
Novadā atrodas vairāk nekā 10 dažādu izglītības iestāžu. Tiek īstenotas gan pirmskolas, gan sākumskolas, kā arī pamatskolas un vidusskolas izglītības programmas.

Pirmskolas izglītības iestādes:

 PII „Saimīte” (Piņķi)
 Babītes PII (Babīte)
 Privātā sākumskola un bērnudārzs “Vinnijs” (Babīte)
 PPII ”Varavīksnes putns” (Sēbruciems)
 PPII ”Liesmiņas” (Spilve)

 Sports 

 Kultūra 

 Reliģija 

 Ievērojami novadnieki 

 Ievērojamas vietas 

 Attēlu galerija 

 Atsauces 

 Ārējās saites 

 Rīgas apriņķa avīze


Kategorija:Latvijas bijušie novadi